CELEX: 31989R3505
Language: el
Date: 1989-11-23 00:00:00
Title: Κανονισμός (ΕΟΚ) αριθ. 3505/89 της Επιτροπής της 23ης Νοεμβρίου 1989 περί παύσεως της αλιείας του καλλαρία από πλοία με σημαία του Ηνωμένου Βασιλείου

Avis juridique important

|

31989R3505

Κανονισμός (ΕΟΚ) αριθ. 3505/89 της Επιτροπής της 23ης Νοεμβρίου 1989 περί παύσεως της αλιείας του καλλαρία από πλοία με σημαία του Ηνωμένου Βασιλείου  

Επίσημη Εφημερίδα αριθ. L 342 της 24/11/1989 σ. 0010 - 0010

***** ΚΑΝΟΝΙΣΜΟΣ (ΕΟΚ) αριθ. 3505/89 ΤΗΣ ΕΠΙΤΡΟΠΗΣ  της 23ης Νοεμβρίου 1989  περί παύσεως της αλιείας του καλλαρία από πλοία με σημαία του Ηνωμένου Βασιλείου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε από τον κανονισμό (ΕΟΚ) αριθ. 3483/88 (2), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 4194/88 του Συμβουλίου της 21ης Δεκεμβρίου 1988 για τον καθορισμό, για ορισμένα αποθέματα ιχθύων ή ομάδες ιχθύων, του επιτρεπομένου συνόλου των αλιευμάτων για το 1989 και ορισμένων όρων υπό τους οποίους μπορούν να αλιευθούν (3), όπως τροποποιήθηκε από τον κανονισμό (ΕΟΚ) αριθ. 2278/89 (4), προβλέπει ποσοστώσεις για καλλαρία για το 1989·  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων καλλαρία στα ύδατα των διαιρέσεων CIEM VI a (ζώνη ΕΟΚ) και IV, από πλοία με σημαία του Ηνωμένου Βασιλείου ή νηολογημένα στο Ηνωμένο Βασίλειο έφθασαν τις ποσοστώσεις που είχαν διατεθεί για το 1989·  ότι το Ηνωμένο Βασίλειο απαγόρευσε την αλιεία για αυτά τα αποθέματα από τις 15 Νοεμβρίου 1989· ότι πρέπει, κατά συνέπεια, η ημερομηνία αυτή να κρατηθεί,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα αλιεύματα καλλαρία στα ύδατα των διαιρέσεων CIEM VI a (ζώνη ΕΟΚ) και IV, από πλοία με σημαία του Ηνωμένου Βασιλείου ή νηολογημένα στο Ηνωμένο Βασίλειο, θεωρείται ότι έχει εξαντλήσει τις ποσοστώσεις που είχαν διατεθεί στο Ηνωμένο Βασίλειο για το 1989.  Απαγορεύεται η αλιεία καλλαρία στα ύδατα των διαιρέσεων CIEM VI a (ζώνη ΕΟΚ) και IV που έχουν αλιευθεί από πλοία με σημαία του Ηνωμένου Βασιλείου ή νηολογημένα στο Ηνωμένο Βασίλειο, καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση αυτού του αποθέματος από την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 15 Νοεμβρίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Νοεμβρίου 1989.  Για την Επιτροπή  Manuel MARIN  Αντιπρόεδρος  (1) ΕΕ αριθ. L 207 της 29. 7. 1987, σ. 1.  (2) ΕΕ αριθ. L 306 της 11. 11. 1988, σ. 2.  (3) ΕΕ αριθ. L 369 της 31. 12. 1988, σ. 3.  (4) ΕΕ αριθ. L 218 της 28. 7. 1989, σ. 5.